Diari Oficial de la Generalitat Valenciana


Sumari del DOGV 694, del 03-11-1987 (1987/809886)

DECRET 173/1987, de 26 d'octubre, del Consell de la Generalitat Valenciana, pel qual s'aprova la instrucció sobre aplicadors autoritzats de plaguicides i personal d'establiments i serveis plaguicides d'ús fitosanitari.
--------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/10/26/173/dof/vci/html**

### Dades del document

Número de DOGV
:   694

Data del DOGV
:   03-11-1987

Secció del DOGV
:   DISPOSICIONS GENERALS

Número del document
:   1987/809886


Data del document
:   26-10-1987

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 173/1987, de 26 d'octubre, del Consell de la Generalitat Valenciana, pel qual s'aprova la instrucció sobre aplicadors autoritzats de plaguicides i personal d'establiments i serveis plaguicides d'ús fitosanitari.  
L'article 6.4 del Reial Decret 3349/1983, de 30 de novembre, pel qual s'aprova la Reglamentació Tècnico-Sanitària per a la fabricació, comercialització i utilització de plaguicides, estableix que independentment de les condicions exigides en matèria d'higiene i seguretat en el treball, els aplicadors i el personal de les empreses dedicades a la realització de tractaments amb plaguicides, hauran d'haver superat els cursos o les proves de capacitació homologats conjuntament pels Ministeris d'agricultura, Pesca i Alimentació i de Sanitat i Consum, i l'article 10.3.4 del mateix Reial Decret diu que els plaguicides classificats en la categoria de molt tòxics només podran ser utilitzats per aplicadors o empreses de tractaments autoritzats específicament amb aquesta finalitat o per usuaris que, havent superat els corresponents cursos o les proves específiques de capacitació, realitzen el tractament per a ells mateixos.  
L'article 1.2 del Reial Decret 1945/1983, de 22 de juny, regula les obligacions i prohibicions en matèria de defensa del consumidor i de la producció agro-alimentària, i el 19.4 faculta les Comunitats Autònomes per desplegar les competències i funcions d'aquest Reial Decret.  
L'article 34.1.4 de l'Estatut d'autonomia de la Comunitat Valenciana, atribueix a la Generalitat Valenciana, d'acord amb les bases i l'ordenació de l'activitat econòmica general, competències exclusives en matèria d'agricultura i ramaderia; i l?article 38.1 el desplegament legislatiu i l'execució de la legislació bàsica de l'Estat en matèria de sanitat interior.  
Atés l'alt índex d'utilització de productes plaguicides, i en especial els d'ús fitosanitari, en l'ámbit territorial de la Comunitat Valenciana, i comprovat el risc que comporten tant per a l'aplicador com per al consumidor i en general per al medi ambient, els aplicadors de plaguicides i el personal d'establiments i serveis plaguicides han de trobar-se degudament capacitats i provists del carnet de manipulador de plaguicides corresponent.  
En atenció d'aquests motius, i atés que l'article segon el Decret 64/1986, de 19 de maig, del Consell de la Generalitat Valenciana, pel qual es crea la Comissió per al desplegament i l'aplicació de la Reglamentació sobre plaguicides, encomana a dita Comissió la proposta de normes i actuacions i la planificació i organització de cursos i proves de capacitació, a iniciativa i proposta d'aquesta Comissió mixta entre les Conselleries d'agricultura i Pesca i de Sanitat i Consum, i amb la deliberació prèvia del Consell en la sessió de 26 d'octubre de 1987,  
DECRETE:  
Article primer  
Els aplicadors de plaguicides i el personal d'establiments i serveis plaguicides d'ús fitosanitari que realitzen les seues tasques en l'ámbit territorial de la Comunitat Valenciana hauran de posseir el carnet de manipulador de plaguicides d'ús fitosanitari.  
Article segon  
Per a l?obtenció de l'esmentat carnet caldrà:  
- Haver superat els cursos de capacitació que es regulen en aquest Decret.  
- Informe mèdic específic emés per la Conselleria de Sanitat i Consum en el qual es farà constar que no s'observa cap impediment sanitari per a la manipulació de plaguicides.  
- Ser inscrit al Registre Oficial d'Establiments i Serveis Plaguicides, en els casos en què així ho indique la legislació vigent.  
Article tercer  
Per als cursos esmentats en l'article segon els continguts del qual s'especifiquen en l'annex 1, s'estableixen els nivells següents:  
- Nivell bàsic: dirigit a auxiliars de tractaments amb plaguicides d'ús fitosanitari i als agricultors que els realitzen a les seues pròpies explotacions.  
- Nivell qualificat: dirigit a Caps de Colla de tractaments amb plaguicides, al personal d'establiments i serveis plaguicides d'ús fitosanitari i, en general, a aquelles persones amb capacitat per prendre decisions quant a l'aplicació d'aquests productes.  
Amb independència d'aquests nivells, les Conselleries de Sanitat i Consum i d'agricultura i Pesca, a proposta de la Comissió per al desplegament i l'aplicació de la Reglamentació sobre plaguicides, podran arbitrar cursos de capacitació específics per a l'aplicació de determinats productes, quan les característiques de toxicitat d'aquests, altres efectes o les condicions d'aplicació ho faran aconsellable.  
Article quart  
Per poder accedir a aquests cursos serà necessari trobarse en edat laboral segons la legislació vigent.  
Article cinqué  
Per superar aquests cursos caldrà haver assistit com a mínim al 80% de les hores lectives i demostrar-ne l'aprofitament en finalitzar el curs mitjançant una prova objectiva.  
Article sisé  
Els titulats en Formació Professional de 2n. grau, branca agrària o capacitació agrària, per superar el curs de nivell qualificat només hauran de realitzar la part del programa corresponent als temes que figuren en l'annex 11, per la qual cosa se'ls revalidarà la resta del temari.  
Article seté  
El carnet de manipulador de plaguicides d'ús fitosanitari tindrà una validesa de cinc anys a partir de la data de l'expedició, i haurà de ser renovat en finalitzar aquest termini en la forma en què reglamentàriament es determine.  
Article vuité  
El carnet de manipulador de plaguicides d?ús fitosanitari el concedirà el President de la Comissió per al desplegament i l?aplicació de la Reglamentació sobre plaguicides.  
DISPOSICIO TRANSITORIA  
En el termini màxim de tres anys a partir de l'entrada en vigor d'aquest Decret les persones a què aquest es refereix hauran d'haver obtingut el corresponent carnet de manipulador de plaguicides d'ús fitosanitari, o si s'escau, trobar-se inscrits en algun dels cursos referits en l'article tercer.  
DISPOSICIONS FINALS  
Primera  
Les Conselleries d'agricultura i Pesca i de Sanitat i Consum, a proposta de la Comissió creada pel Decret del Consell de la Generalitat Valenciana 64/1986, de 19 de maig, elaboraran de forma conjunta les disposicions necessàries per al desplegament d'aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
Valencia, 26 d'octubre de 1987.  
El President de la Generalitat,  
JOAN LERMA I BLASCO  
El Conseller d'agricultura i Pesca,  
LLUIS FONT DE MORA I MONTESINOS,  
El Conseller de Sanitat i Consum,  
JOAQUIM COLOMER I SALA  
ANNEX I  
PROGRAMA CURS NIVELL BASIC  
CONTINGUTS (Unitats didàctiques)  
1. Introducció. Principis bàsics de la protecció fitosanitária.  
2. Pràctica de la protecció fitosanitária.  
3. Relació treball-salut.  
4. Plaguicides. Riscs que se'n deriven de la utilització.  
5. Perillositat dels plaguicides per a la salut. Intoxicacions.  
6. Criteris de prevenció del risc derivat de la utilització de plaguicides.  
7. Bona pràctica fitosanitária. Protecció del medi ambient i normes legals. Avaluació.  
ANNEX I  
PROGRAMA CURS NIVELL QUALIFICAT  
CONTINGUTS (Unitats didàctiques)  
1. Introducció.  
2. Visió actual de control de plagues.  
3. Alteracions de les plantes cultivades.  
4. Procediment de protecció dels cultius.  
5. Principis bàsics de la protecció fitosanitária i química.  
6. Plaguicides químics.  
7. Maquinària d'aplicació de plaguicides.  
8. Relació treball-salut.  
9. Perillositat dels plaguicides per a la salut.  
10. Intoxicacions per plaguicides.  
Il. Residus de plaguicides.  
12. Altres aspectes de la perillositat dels plaguicides.  
13. Normes legals. Seguretat Social Agrària.  
14. Pràctica de la protecció fitosanitària.  
15. Problemàtica dels cultius predominants a la zona. Avaluació.  
ANNEX II  
CONTINGUTS (Unitats didàctiques)  
1. Introducció.  
2. Relació treball-salut.  
3. Perillositat dels plaguicides per a la salut.  
4. Intoxicacions per plaguicides.  
5. Residus de plaguicides.  
6. Altres aspectes de la perillositat dels plaguicides.  
7. Normes legals. Seguretat Social Agrària. Avaluació.


Còpia Permalink ELI